Muharrem Qena

Muharrem Qena (Mitrovicë, 5 dhjetor 1930 - Prishtinë, 25 shtator 2006) ka qenë shkrimtar, këngëtar, aktor dhe regjisor shqiptar.

Muharrem Qena është njëri prej themeluesve të skenës teatrore dhe të këngës argëtuese shqiptare. Ai punoi si regjisor, producent, këngëtar, dhe skenarist. Muharremi lindi në Mitrovicë më 1930 në një familje që kontribuoj shumë për artin kosovar. Gjimnazin e kreu në Prishtinë, kurse shkollën e filmit në Beograd. Ai shkriu talentin e tij prej regjisori, aktori, shkrimtari dhe këngëtari. Ishte regjisor i më se 200 shfaqjeve teatrale.

Shpërblimet e shumta lokale e ndërkombëtare e radhisin në krijuesin më të mirënjohur kosovar. Me ”Ervehenë” e autorit Ahmet Qirezi (1932), e cila mori 5 shpërblime kryesore në Festivalin e Steries - Novi Sad (1967), ngriti skenën teatrore të Kosovës në piedestal. Regjisor i shumë dramave, e filmave dokumentarë e televizivë. Muharremi ishte nismëtar i punës së teatrove në Prizren, Gjakovë, dhe Gjilan. Ai krijoi dhe këndoi një sërë këngësh argëtuese në frymën bashkëkohore, të cilat frymëzuan dhe u falën kënaqësi shumë brezave. Ka tri vajza, një djalë dhe pesë nipa.

Muharrem Qena vdiq më 25 shtator 2006 në Prishtinë duke lënë pas tij një veprimtari të gjerë prej shkrimtari, regjisori e këngëtari dhe mëse 200 shfaqje teatrale.Programi i Mëngjezit 7:31 25 shtator 2006 RTKlive

 Filmografia 
Regjisor
”Bashkëshortët” 
”Zonja me Kamelie” 
”Erveheja” 
”Njerëzit me shpresa te thyera”
”Anmiku i popullit” 
”Ambrozio shfaros kohën” etj.

Aktor 
”Kapedan Lleshi”
”Proka” (1984)
”Lepuri me pesë këmbë” (1982)
”Kukumi” 
"Kur pranvera vonohet" (1980)

Skenarist drame 
“Bashkëshortë e mire=
”Kaçurrelja”
”Shokut”
”Lamtumirë”
”Mine” 
”tetori”

Shiko edhe këtë
 Kënga "Kaqurrelja" është kënduar për herë të parë nga Muharrem Qena dhe më vonë (80-ta) janë krijuar versione tjera të saj.
 Vllau Xhevat Qena
 Motra Melihate Qena 
 Gruaja Igballe Qena
 Vajza Antigona Qena-Kaçaniku 
 Agim Qena

Burim i të thënave

Kategoria:Biografi shqiptare
Kategoria:Aktorë shqiptarë
Kategoria:Shkrimtarë shqiptarë
Kategoria:Shkrimtarë kosovarë
Kategoria:Këngëtarë shqiptarë
Kategoria:Regjisorë shqiptarë
Kategoria:Lindje 1930
Kategoria:Vdekje 2006
Kategoria:Njerëz nga Mitrovica
Kategoria:Muzikantë nga Mitrovica